ევროპული სარდინი
ევროპული სარდინი (ლათ. Sardina pilchardus) — ზღვის პატარა თევზი ქაშაყისებრთა ოჯახისა. სხეულის მაქსიმალური სიგრძე 27,5 სმ აღწევს, ჩვეულებრივ 15–20 სმ. აქვს წაგრძელებული, თითქმის ცილინდრული ფორმა, მომრგვალო მუცელი. სიცოცხლის მაქსიმალური ხანგრძლივობა 15 წელი. სქესობრივ სიმწიფეს აღწევს 2 წლისა. ნაყოფიერება 22–53 ათ. ქვირითი. გავრცელებულია ატლანტის ოკეანეში, მათ შორის შავი ზღვის საქართველოს სანაპიროებთან.